rejauldu/bengali-wikipedia huggingface dataset:
ইত্তেহাদ-ই তানজিমাত-এ মাদারিস পাকিস্তান হল পাকিস্তানের বিভিন্ন ইসলামী শিক্ষা প্রতিষ্ঠানের মাদরাসা প্রতিনিধিত্বকারী সংগঠনগুলির একটি ফেডারেশন। এর পাঁচটি সদস্য হল:   উইফাক আল-মাদারিস আল-আরাবিয়া  তানজিম আল-মাদারিস আহলে-সুন্নাত  উইফাক উল মাদারিস আল সালাফিয়া  রাবতা-উল-মাদারিস  উইফাক উল মাদারিস আল-শিয়া।   সভাপতি   আবদুর রাজ্জাক ইস্কান্দার (২০১৭ - ২০২১)  মুহাম্মদ তাকি উসমানি (২০২১–বর্তমান)   আরো দেখুন   পাকিস্তানে মাদ্রাসা   তথ্যসূত্র   বিষয়শ্রেণী:পাকিস্তান ভিত্তিক ইসলামি সংস্থা বিষয়শ্রেণী:পাকিস্তানে শিক্ষা বিষয়শ্রেণী:পাকিস্তানের মাদ্রাসা
আলিরাজপুর জেলা ভারতের মধ্যপ্রদেশের ৫২ জেলার একটি জেলা। ২০০৮ সালের ১৭ মে ঝাবুয়া জেলার আলিরাজপুর, ভবড়া ও জোবাত তহশিল নিয়ে গঠিত হয়। ২০১১ সালের জনগণনা অনুযায়ী এটি ভারতের একটি স্বল্প স্বাক্ষরতা সম্পন্ন জেলা। আলিরাজপুর জেলার সদরদপ্তর। এ জেলার আয়তন ২১৬৫ বর্গকিলোমিটার এবং জনসংখ্যা ৭২৮৬৭৭ জন।   নামের উৎপত্তি  জেলাটির প্রশাসনিক সদরদপ্তর আলিরাজপুর থেকে জেলার নামকরণ করা হয়েছে, যা পূর্ব করদ রাজ্য আলী রাজপুরের রাজধানী ছিল। আলী (১৪৩৭ সালে আনন্দ দেও কর্তৃক প্রতিষ্ঠিত করদ রাজ্যের রাজধানী ও দুর্গ শহর) ও রাজপুরকে (পরে রাজধানী) সংযুক্ত করে এই শহরের নাম রাখা হয়েছে।   ইতিহাস  ১৯৪৭ সালে ভারতের স্বাধীনতার পূর্বে আলীরাজপুর রাজ্যটি সেন্ট্রাল ইন্ডিয়া এজেন্সির ভোপাওয়ার এজেন্সি সাব-বিভাগের অধীনে ছিল। এই রাজত্বটি ১৪৩৭ সালে প্রতিষ্ঠিত হয়েছিল এবং ভারতীয় স্বাধীনতার পরে ভারতীয় ইউনিয়নের সাথে একীভূত হয়। বর্তমান জেলার অঞ্চলটি দখল করা পর ১৯৪৮ সালে মধ্য ভারত রাজ্যের অংশে পরিণত হয় এবং পরবর্তীতে ১৯৫৬ সালের ১ নভেম্বর পুনরায় সংগঠিত করে মধ্য প্রদেশ রাজ্যের অংশ হয়।   ভূগোল  আলিরাজপুর জেলা ভারতের মধ্যপ্রদেশের পশ্চিমাংশে অবস্থিত। এটি ২২°১৮' উত্তর অক্ষাংশ ও ৭৪°২১' পূর্ব দ্রাঘিমাংশে অবস্থিত।   প্রশাসন  আলিরাজপুর জেলা তিনটি তহসিল বিভক্ত: আলিরাজপুর, জোবাত ও ভবড়া তফসিল।  বর্তমানে এই জেলায় মধ্যপ্রদেশ বিধানসভার দুটি কেন্দ্র রয়েছে: আলিরাজপুর এবং জোবাত বিধানসভা কেন্দ্র। এবং এ দুটি বিধানসভা কেন্দ্র রতলাম লোকসভা কেন্দ্রের অংশ।   জনসংখ্যা  ২০১১ সালের ভারতীয় জনগণনা অনুযায়ী আলিরাজপুর জেলার মোট জনসংখ্যা ছিল ৭২৮,৬৭৭ জন, যা স্বাধীন রাষ্ট্র ভুটানের জনসংখ্যার সমান বা মার্কিন যুক্তরাষ্ট্রের আলাস্কা রাজ্যের জনসংখ্যার সমান। এটি ভারতের ৪৯৮তম জনবহুল জেলা (ভারতের ৬৪০টি জেলার মধ্যে)। জেলায় জনসংখ্যার ঘনত্ব প্রতি বর্গকিলোমিটারে ২২৯ জন (প্রতি বর্গমাইলে ৫৯০ জন) মানুষ বসবাস করে। ২০০১-২০১১ এর দশকে জনসংখ্যা বৃদ্ধি হার ছিল ১৯.৪ শতাংশ। জেলার লিঙ্গ অনুপাত প্রতি ১০০০ জন পুরুষের বিপরীতে ১০০৯ জন নারী রয়েছে, অর্থাৎ পুরুষের চেয়ে নারী বেশি। আলিরাজপুর জেলার স্বাক্ষরতার হার ৩৭.২২ শতাংশ, যা ভারতের সর্বনিম্ন।  ২০১১ ভারতীয় জনগণনার তথ্য অনুযায়ী জেলার ৮৯.৯৬ শতাংশ মানুষ ভিলি ভাষায় কথা বলে। এছাড়াও ৭.৯০ শতাংশ হিন্দি ভাষায় এবং ১.৮৭ শতাংশ গুজরাটি ভাষাকে তাদের প্রথম ভাষা হিসেবে ব্যবহার করে।2011 Census of India, Population By Mother Tongue   তথ্যসূত্র     বিষয়শ্রেণী:মধ্যপ্রদেশের জেলা
ত্রিকোণমিতিতে সাইন নিয়ম বা সাইনের সূত্র () বলতে একটি সমীকরণকে বোঝায় যা কোনো ত্রিভুজের তিনটি বাহু ও তাদের প্রতিটির বিপরীত কোণের সাথে সম্পর্ককে চিহ্নিত করে।  থাম্ব|ত্রিভুজের তিনটি বাহু ও তাদের বিপরীত কোণ  যেখানে , ও  হল ত্রিভুজের বাহুত্রয়ের দৈর্ঘ্য, ও , ও  হল বাহুত্রয়ের বিপরীত কোণ (উপরের চিত্র দেখুন) এবং  হল ত্রিভুজের পরিবৃত্তের ব্যাসার্ধ।  সাধারণত এই সূত্র সূক্ষ্মকোণী ত্রিভুজের বাহুর দৈর্ঘ্য নির্ণয়ে ব্যবহার করা হয়।  উদাহরণ থাম্ব|পরিবৃত্তসহ ত্রিভুজ  চিত্রানুসারে S হল ত্রিভুজের ক্ষেত্রফল।  নিম্নে কিছু উদাহরণ দিয়ে বোঝানো হল:  উদাহরণ ১ thumb|right|upright|চিত্র ১ প্রদত্ত: বাহু , বাহু , ও কোণ . কোণ  এর মান জানতে চাওয়া হয়েছে।  সাইন নিয়ম অনুসারে,  α এর আরেকটি মান  গৃহীত হয়নি কারণ এর জন্য  হয়ে যাবে।  উদাহরণ ২ thumb|right|চিত্র ২ ত্রিভুজের দুটি বাহু  ও  এর দৈর্ঘ্য উভয়েরই  হয় ও তৃতীয় বাহুর দৈর্ঘ্য  হয়,  , , ও  এর বিপরীত কোণ তিনটি , , ও  হয় তবে  পরিবৃত্তের সাথে সম্পর্ক সূত্রানুসারে, বাহু ও তাদের বিপরীত কোণের সাইনের অনুপাত সর্বদা পরিব্যাসার্ধের দ্বিগুণের সমান।Coxeter, H. S. M. and Greitzer, S. L. Geometry Revisited. Washington, DC: Math. Assoc. Amer., pp. 1–3, 1967  প্রমাণ thumb|upright=1.5|ত্রিভুজ  বৃত্তের কেন্দ্রগামী।  হল বৃত্তটির ব্যাস    সুতরাং,  (অর্ধবৃত্তস্থ কোণ সর্বদা সমকোণ হয়)।  যেখানে    (যেহেতু সমবৃত্তাংশস্থ কোণ সর্বদা সমান হয়)। সুতরাং,   অনুরূপে প্রমাণ করা যায়,    তথ্যসূত্র  আরও দেখুন কোসাইনের সূত্র  বহিঃসংযোগ    The Law of Sines at cut-the-knot  Degree of Curvature  Finding the Sine of 1 Degree  Generalized law of sines to higher dimensions  বিষয়শ্রেণী:ত্রিকোণমিতি বিষয়শ্রেণী:কোণ বিষয়শ্রেণী:ত্রিভুজ সম্পর্কিত উপপাদ্য
বাদশাহী আংটি সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। ১৯৬৯ সালে এটি প্রকাশিত হয়েছিল। উপন্যাসটির উপর চলচ্চিত্র নির্মিত হয়েছে।   কাহিনী  তোপসে ও তার বাবার সাথে ফেলুদা লখনউয়ের বড়া ইমামবাড়ার নিকট বসবাসরত তাদের অ্যাডভোকেট আত্মীয়ের বাসায় বেড়াতে যায়। সেখানে তারা ডা. শ্রীবাস্তবের সাথে দেখা করেন, যার বাড়িতে সম্প্রতি ডাকাতির চেষ্টা করা হয়েছিল। তার বন্ধু পেয়ারেলাল কর্তৃক প্রদত্ত একটি অমূল্য আংটি চুরির উদ্দেশ্যেই চেষ্টাটি করা হয় বলে সকলে ধারণা করে। আংটিটি মুঘল সম্রাট আওরঙ্গজেবের। আবারও ডাকাতির ভয়ে তিনি এটাকে তার বন্ধুর বাসাতে রেখে যান। কিন্তু দুর্ভাগ্যজনকভাবে এখানে থেকেও আংটিটি চুরি যায়। এরমধ্যেই ফেলুদা ডাক্তারের প্রতিবেশী বনবিহারীবাবুর সাথে দেখা করেন, যিনি নিজের বাড়িতে একটি ব্যক্তিগত চিড়িয়াখানা নির্মাণ করে সেখানে কুমির, আফ্রিকান বাঘ, হায়েনা, র‍্যাটলস্নেক, কাঁকড়াবিছে ও ব্ল্যাক উইডো মাকড়সা পোষেন। ফেলুদা পেয়ারেলালের ছেলে মহাবীরের সাথেও দেখা করেন। মহাবীর একজন চলচ্চিত্র পরিচালক এবং অনেকে মনে করেন তার বাবার মৃত্যুর পিছনে তারও হাত থাকতে পারে। এরমধ্যে তারা লক্ষ্ণণ ঝুলা মন্দির, হরিদ্বার যান।  এরমধ্যেই প্রকাশিত হয়ে যায় যে আংটিটি আসলে নিরাপত্তার কথা চিন্তা করে ফেলুদাই নিজের কাছে রেখেছেন। এক যাত্রাপথে ফেলুদা ও তোপসে বনবিহারীবাবুর গাড়িতে করে যায়, এবং তখনই জানা যায় যে বনবিহারী বাবুই এর পিছনের মূল হোতা। সে ফেলুদা ও তোপসেকে আটকে ফেলে। কিন্তু ফেলুদা তার বুদ্ধিমত্তা দিয়ে মরিচের গুঁড়া অস্ত্র হিসেবে ব্যবহার করে বনবিহারীবাবু ও তার সহকারী গণেশ গুপ্তে আটক করে।  তোপসের কমবয়সকালীন সময়ে বাদশাহী আংটির মত আর কোনও রোমাঞ্চকর উপন্যাস নেই।  আরও দেখুন  ফেলুদা বাদশাহী আংটি (চলচ্চিত্র) feluda.wikia.com/Badshahi Angti  তথ্যসূত্র  বিষয়শ্রেণী:১৯৬৯-এর বই বিষয়শ্রেণী:ফেলুদা ধারাবাহিক বিষয়শ্রেণী:গোয়েন্দা কাহিনী বিষয়শ্রেণী:১৯৬৯-এর উপন্যাস বিষয়শ্রেণী:চলচ্চিত্রে গৃহীত ভারতীয় উপন্যাস
আশাদ আলি (, ; জন্ম: ১৪ সেপ্টেম্বর ১৯৮৬; আদি আলি নামেও পরিচিত) হলেন একজন মালদ্বীপীয় পেশাদার ফুটবল খেলোয়াড় এবং রাজনীতিবিদ। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  মালদ্বীপীয় ফুটবল ক্লাব লাগুন্সের যুব পর্যায়ের হয়ে খেলার মাধ্যমে আশাদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৬–০৭ মৌসুমে, মালদ্বীপীয় ক্লাব ভিক্টরির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিক্টরির হয়ে তিন মৌসুম অতিবাহিত করার পর ২০১০–১১ মৌসুমে তিনি ভিবি আড্ডুতে যোগদান করেছেন। ভিবি আড্ডুতে দুই মৌসুম অতিবাহিত করার পর বিজির সাথে চুক্তি স্বাক্ষর করেছেন। পরবর্তীকালে, তিনি মাজিয়া, নিউ রেডিয়েন্ট এবং গ্রিন স্ট্রিটসের হয়ে খেলেছেন। ২০২১–২২ মৌসুমে, তিনি মালদ্বীপীয় ক্লাব ঈগলসে যোগদান করেছেন।  ২০০৬ সালে, আশাদ মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ১ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০০৭ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৬০ ম্যাচে ৩টি গোল করেছেন।   প্রারম্ভিক জীবন  আশাদ আলি ১৯৮৬ সালের ১৪ই সেপ্টেম্বর তারিখে মালদ্বীপের আদ্দু সিটিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আশাদ মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ৩ ম্যাচে অংশগ্রহণ করে ১টি গোল করেছেন।  ২০০৭ সালের ৮ই অক্টোবর তারিখে, মাত্র ২১ বছর ও ২৪ দিন বয়সে, ডান পায়ে ফুটবল খেলায় পারদর্শী আশাদ ইয়েমেনের বিরুদ্ধে অনুষ্ঠিত ২০১০ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইয়েমেন ০–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে আশাদ সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ২ মাস ও ৩ দিন পর, মালদ্বীপের জার্সি গায়ে প্রথম গোলটি করেছেন; ২০০৯ সালের ১১ই ডিসেম্বর তারিখে, শ্রীলঙ্কার বিরুদ্ধে ম্যাচের ৮৭তম মিনিটে মালদ্বীপের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২০১৭ সালের ৬ই জুন তারিখে, প্রীতি ম্যাচে আফগানিস্তানের বিরুদ্ধে অনুষ্ঠিত ম্যাচে তিনি মালদ্বীপের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি আফগানিস্তান ১–২ গোলের ব্যবধানে জয়লাভ করেছিল, যেখানে তিনি ৭৪ মিনিট খেলার পাশাপাশি একটি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল মালদ্বীপ  ২০০৭  ২  ০ ২০০৯  ৪  ১ ২০১১  ১১  ১ ২০১২  ৬  ০ ২০১৩  ১  ০ ২০১৪  ৬  ০ ২০১৫  ১৩  ০ ২০১৬  ৮  ০ ২০১৭  ৬  ১ ২০১৮  ১  ০ ২০২১  ২  ০ সর্বমোট  ৬০  ৩   তথ্যসূত্র    বহিঃসংযোগ              বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মালদ্বীপের আন্তর্জাতিক ফুটবলার বিষয়শ্রেণী:মালদ্বীপীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ক্লাব ঈগলসের খেলোয়াড় বিষয়শ্রেণী:২০০৬ এশিয়ান গেমসের ফুটবলার বিষয়শ্রেণী:এশিয়ান গেমসে মালদ্বীপের প্রতিযোগী বিষয়শ্রেণী:পুরুষ ফুটবল ফরোয়ার্ড
ক্লেয়ার ট্রেভর (; জন্ম: ক্লেয়ার ভেমলিঙ্গার,Clara Wenlinger [sic], daughter of Noel and Benjamina, age 2 mos, is in the April 1910 Census of Brooklyn Ward 30, District 1054. This places her birth unambiguously in 1910. ৮ মার্চ ১৯১০ - ৮ এপ্রিল ২০০০) ছিলেন একজন মার্কিন অভিনেত্রী। তিনি ষাটের অধিক চলচ্চিত্রে অভিনয় করেছেন এবং কি লার্গো (১৯৪৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এছাড়া তিনি ডেড এন্ড (১৯৩৭) ও দ্য হাই অ্যান্ড দ্য মাইটি (১৯৫৪) চলচ্চিত্রে অভিনয় করে আরও দুটি একাডেমি পুরস্কারের মনোনয়ন লাভ করেন।  টেলিভিশনে তিনি লাক্স ভিডিও থিয়েটার (১৯৫০) অনুষ্ঠানে তার কাজের জন্য জন্য একটি প্রাইমটাইম এমি পুরস্কারের মনোনয়ন লাভ করেন এবং প্রডিউসার্স শোকেস (১৯৫৪) অনুষ্ঠানে তার কাজের জন্য একটি এমি পুরস্কার অর্জন করেন।  তথ্যসূত্র  বহিঃসংযোগ         বিষয়শ্রেণী:১৯১০-এ জন্ম বিষয়শ্রেণী:২০০০-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী‎ বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:নিউ ইয়র্কের অভিনেত্রী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্কের (অঙ্গরাজ্য) রিপাবলিকান বিষয়শ্রেণী:আরকেও পিকচার্সের চুক্তিবদ্ধ শিল্পী বিষয়শ্রেণী:ব্রুকলিনের অভিনেত্রী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
সাদাত আলি খান (, ) (জন্ম. আনুমানিক ১৬৮০ – মৃত্যু ১৯ মার্চ ১৭৩৯) ১৭২২ সালের ২৬ জানুয়ারি থেকে ১৭৩৯ সাল পর্যন্ত আওধের সুবেদার নবাব ছিলেন।Princely States of India পঁচিশ বছর বয়সে তিনি তার পিতা মুহাম্মদ নাসিরের সাথে মুঘল সম্রাট আওরঙ্গজেবের শেষ যুদ্ধাভিযানে অংশ নিয়েছিলেন। দক্ষিণাত্যে মারাঠাদের বিরুদ্ধে এই অভিযান পরিচালিত হয়। যুদ্ধে অবদানের জন্য তাকে খান বাহাদুর উপাধি দেয়া হয়।  জীবন সাদাত আলি খানের জন্মনাম মুহাম্মদ আমিন মুসাউয়ি। তার বাবা মুহাম্মদ নাসির মুসাউয়ি ছিলেন খোরাসানের একজন শিয়া মুসলিম বণিক।An Oriental Biographical Dictionary: Founded on Materials Collected by the Late Thomas William Beale; 2nd Edition; Publisher: W.H. Allen, 1894; page 336–337.  মুঘল সম্রাট শাহজাহানের শাসনামলে তার দাদা ভারতে অভিবাসী হন। সাদাত আলি খানের বাবা প্রথম বাহাদুর শাহের শাসনামলে একজন গুরুত্বপূর্ণ সরকারি কর্মকর্তা ছিলেন।  কর্মজীবন সম্রাট মুহাম্মদ শাহের শাসনের সূচনাকালে সাদাত আলি খান বায়ানার ফৌজদার (গেরিসন কমান্ডার) ছিলেন। নাদির শাহের বিরুদ্ধে কারণালের যুদ্ধে তিনি ছিলেন অন্যতম নেতৃত্বদানকারী মুঘল সেনাপতি। নাদির শাহের দিল্লি হত্যাকাণ্ডের একরাত পূর্বে তিনি ধরা পড়েন ও মারা যান। দিল্লিতে তার ভাই সায়াদাত খানের সমাধিতে তাকে দাফন করা হয়েছে।  সন্তান ও উত্তরাধিকার সাদাত আলি খানের একমাত্র কন্যার সাথে তার ভাই সায়াদাত খানের ছেলে মুহাম্মদ মুকিমের বিয়ে হয়। মুহাম্মদ মুকিম সফদর জং নামে পরিচিত ছিলেন। সফদর জং আওধে তার উত্তরাধিকারী হন।  তথ্যসূত্র  বহিঃসংযোগ   Christopher Buyers, The Royal Ark – The genealogy of Saadat Khan  The National Information Centre in Lucknow maintains a page on him  বিষয়শ্রেণী:১৬৮০-এ জন্ম বিষয়শ্রেণী:১৭৩৯-এ মৃত্যু বিষয়শ্রেণী:ভারতীয় মুসলিম বিষয়শ্রেণী:ভারতীয় শিয়া মুসলিম বিষয়শ্রেণী:মুঘল অভিজাত বিষয়শ্রেণী:ফৈজাবাদের ব্যক্তি বিষয়শ্রেণী:আওধের নবাব বিষয়শ্রেণী:নিশাপুরের রাজনীতিবিদ বিষয়শ্রেণী:মুঘল সাম্রাজ্য বিষয়শ্রেণী:১৮শ শতাব্দীর ইরানি ব্যক্তি বিষয়শ্রেণী:ইরানি বংশোদ্ভূত ভারতীয় ব্যক্তি
জ্যেষ্ঠদেব (আনু ১৫০০আনু ১৫৭৫)  ছিলেন সঙ্গমগ্রামের মাধব (আনু ১৩৫০ - আনু ১৪২৫) দ্বারা প্রতিষ্ঠিত কেরালা স্কুল অফ অ্যাস্ট্রোনমি অ্যান্ড ম্যাথমেটিক্সের একজন জ্যোতির্বিজ্ঞানী - গণিতবিদ। তিনি নীলকান্ত সোমায়াজী (১৪৪৪-১৫৪৪) রচিত তন্ত্রসমগ্রহের মালায়ালাম ভাষায় ভাষ্য, যুক্তিভাষার লেখক হিসাবে সর্বাধিক পরিচিত। যুক্তিভাষায়, জ্যৈষ্ঠদেব তন্ত্রসমগ্রহের বক্তব্যের সম্পূর্ণ প্রমাণ ও যৌক্তিকতা দিয়েছেন। তৎকালীন ভারতীয় গণিতবিদদের জন্য এটি ছিল অস্বাভাবিক। যুক্তিভাষায় এখন বিশ্বাস করা হয় যে টেলর এবং ইনফিনিটি সিরিজের মতো ক্যালকুলাসের অপরিহার্য উপাদান রয়েছে।  জ্যেষ্ঠদেব জ্যোতির্বিদ্যা পর্যবেক্ষণের উপর একটি গ্রন্থ দ্রক-করণও রচনা করেন।  কে ভি শর্মা মতে, "জ্যেষ্ঠদেব" নামটি সম্ভবত স্থানীয় ভাষা মালায়লামে তাঁর ব্যক্তিগত নামের সংস্কৃত রূপ।   তথ্যসূত্র    আরও তথ্যসূত্র    কেভি সরমা কর্তৃক যুক্তিভাষার ইংরেজি অনুবাদের বিস্তারিত: জ্যেষ্ঠদেবের গণিত-যুক্তি-ভাষা (গাণিতিক জ্যোতির্বিদ্যার যুক্তি): প্রথম খণ্ড: গণিত, দ্বিতীয় খণ্ড: জ্যোতির্বিদ্যা । গণিত এবং ভৌত বিজ্ঞানের ইতিহাসে উত্স এবং অধ্যয়ন। স্প্রিংগার যৌথভাবে হিন্দুস্তান বুক এজেন্সি, নয়াদিল্লি, ভারত। আইএসবিএন <bdi>978-1-84882-072-2</bdi> । {{ cite book }} : CS1 মেইনট: একাধিক নাম: লেখকের তালিকা ( লিঙ্ক )  (এটি কে. রামসুব্রমানিয়ান, এমডি শ্রীনিবাস এবং এমএস শ্রীরামের ব্যাখ্যামূলক নোট সহ কেভি সরমার মূল মালয়ালম পাঠ্যের একটি সমালোচনামূলক অনুবাদ।)  যুক্তিভাষার ইংরেজি অনুবাদের পর্যালোচনার জন্য: "জ্যৈষ্ঠদেবের গণিত-যুক্তি-ভাষা (গাণিতিক জ্যোতির্বিদ্যার যুক্তি)" । MAA পর্যালোচনা . আমেরিকার গাণিতিক সমিতি । সংগৃহীত 30 জানুয়ারী 2010 . [ মৃত লিঙ্ক ]            আর্কট্যাঞ্জেন্ট ফাংশনের শক্তি সিরিজ সম্প্রসারণের জ্যেষ্ঠদেবের প্রমাণের আধুনিক ব্যাখ্যার জন্য: "12" । গণিতের ইতিহাস: একটি ভূমিকা (3 ed.) অ্যাডিসন ওয়েসলি । পিপি 450-455। আইএসবিএন <bdi>978-0-321-38700-4</bdi> ।  বিষয়শ্রেণী:১৫০০-এ জন্ম বিষয়শ্রেণী:১৫৭৫-এ মৃত্যু বিষয়শ্রেণী:১৬শ শতাব্দীর ভারতীয় গণিতবিদ বিষয়শ্রেণী:মালয়ালী ব্যক্তি বিষয়শ্রেণী:ভারতীয় হিন্দু বিষয়শ্রেণী:কেরলের বিজ্ঞানী বিষয়শ্রেণী:১৬শ শতাব্দীর ভারতীয় জ্যোতির্বিজ্ঞানী
নলবাড়ী (উচ্চারণ: nɔ:lˈbɑ:rɪ) ভারতের আসাম রাজ্যের নলবাড়ি জেলার একটি শহর এবং একটি পৌর বোর্ড। নলবাড়ী শহরটি নলবাড়ি জেলার সদর দফতর।   ব্যুৎপত্তি  নলবাড়ী শব্দটি  নল  এবং  বাড়ী  থেকে এসেছে। নল হল এক প্রকার খাগড়া এবং বাড়ী হল গাছ লাগানোর জন্য ঘেরা জমি।  ইতিহাস নলবাড়ির ইতিহাস বহু শতাব্দী প্রাচীনকালের। কৌটিল্যের অর্থশাস্ত্র গ্রন্থে নলবাড়ী থেকে বিভিন্ন অর্থনৈতিক পণ্য আমদানির কথা পাওয়া যায়। নলবাড়ী শহরের নিকটবর্তী সুবর্ণকুণ্ড্যা গ্রামে কৌটিল্যের সময়ে সেরা রেশম পাওয়া যেত। এই অঞ্চলে একটি বিশেষ সুগন্ধি উৎপাদিত হত। চন্দন এবং অগুরু পণ্যগুলি উত্তর ভারত সহ দূরবর্তী স্থানে প্রচুর রপ্তানি হত।পশ্চিম আসাম পূর্ব যুগ থেকে প্রাক-আধুনিক কাল পর্যন্ত কামরূপ নামে পরিচিত ছিল; যা মধ্য আসামের দাভাকার সাথে সামঞ্জস্য রেখে বিদ্যমান ছিল। কামরূপকে কামরূপ পীঠ বা ভৌগোলিক বিভাগে বিভক্ত করা হয়েছিল; নলবাড়ি কামপীঠ বিভাগে ছিল। কামপীঠের সাথে মিলিত অঞ্চলটি ১৯৮৫ সাল অবধি ঔপনিবেশিক ও উত্তর ঔপনিবেশিক সময়ের অবিভক্ত কামরূপ জেলা হয়েছিল, এরপর নলবাড়ী জেলাকে আলাদা করা হয়।   পুরাতত্ত্ব  প্রত্নতাত্ত্বিক দৃষ্টি থেকে নলবাড়ি অঞ্চলটি গুরুত্বপূর্ণ, নলবাড়ী থেকে কামরূপী রাজাদের তামার ওপর খোদাই করে লেখা অনেক পাত আবিষ্কার হয়েছে।Mukunda Madhava Sarma (1978),Inscriptions of Ancient Assam, p.193 নলবাড়ি শহরের অদূরে গুয়াকুচি গ্রামটি এমন প্রত্নতাত্ত্বিক স্থানগুলির মধ্যে একটি, যেখানে বেশ কয়েকটি প্রাচীন শিলালিপি আবিষ্কৃত হয়েছিল।Journal of the Assam Research Society - Volume 39 (2007), p.190  অর্থনীতি বিংশ শতকের গোড়ার দিকে এখানে আসাম-বেঙ্গল রেলওয়ে কোম্পানির একটি রেল স্টেশন স্থাপন করা হয়েছিল। ট্রেনটি চালু হবার পর,  রাজ্যের বাইরে থেকে কিছু পণ্যজীবী ও ব্যবসায়ী এসে স্থানীয় মানুষের সাথে মতবিনিময় শুরু করে। রেল স্টেশন রোডে ব্যবসায়ের লেনদেন শুরু হয়েছিল। নলবাড়ী এম.ই. স্কুলটি এরই মধ্যে গুরডন স্কুলের জায়গায় শুরু হয়েছিল, এবং ১৯১৭ সালে এটি গুরডন হাই স্কুল নামে একটি উচ্চ বিদ্যালয়ে উন্নীত হয়। এই দুটি ঘটনাই জনগণকে সেই অঞ্চলের প্রতি আকৃষ্ট করেছিল, এর ফলে এর আকার এবং আয়তনে পরিবর্তন এসেছিল। নদীর উত্তর তীরে পুরো অংশ জুড়ে এটি একটি শক্তিশালী ব্যবসায়িক কেন্দ্রে পরিণত হয়েছিল।  এখানে উল্লেখযোগ্যভাবে অভিবাসন শুরু হয়েছিল। জনসংখ্যা বেড়েছিল, ধীরে ধীরে প্রশাসনিক অফিসগুলি চালু হয়েছিল এবং ১৯৩১ সালে, এটি একটি শহরে পরিণত হয়েছিল। ১৯৪১ সালে, এটি কামরূপ জেলার অন্যতম শহর হিসাবে ঘোষিত হয়েছিল, যার জনসংখ্যা ৩৫৭৮ জন। ১৯৪৫ সালে, একটি অস্থায়ী ছাউনিতে নলবাড়ী কলেজ শুরু হয়েছিল এবং ১৯৫০ সালে এটি বর্তমান স্থানে স্থানান্তরিত হয়েছিল যা এই শহরের বিদ্যাপুর-শান্তিপুর অঞ্চলকে ঘনবসতিপূর্ণ অঞ্চলে পরিণত করেছিল। পাল্লা সড়কে পিডব্লিউডি অফিস স্থাপনের ফলে গোপালবাজার অঞ্চলটি বৃদ্ধি পায়।  ১৯৬৮ সালে নলবাড়ীকে শহরকে নলবাড়ী জেলার সদর দপ্তরসহ একটি মহকুমায় উন্নীত করা হয় এবং ১৯৮৪ সালে, এটি নলবাড়ী জেলার জেলা সদর করা হয়, মূলত এগুলি সমস্তই স্থানীয় জনগণের বিশাল জনসংখ্যার অভিবাসনসহ এই অঞ্চলের বিকাশের কারণ।  ভূগোল জলবায়ু  নলবাড়ীর জলবায়ু ক্রান্তীয়, শীতকালে কনকনে শীত থাকে, গ্রীষ্মকালে বেশ গরম পড়ে এবং বর্ষায় মোটামুটি বৃষ্টিপাত হয়।  আরো দেখুন  গুয়াহাটি  বঙ্গাইগাঁও  বরপেটা  রঙ্গিয়া  তথ্যসূত্র  বিষয়শ্রেণী:আসামের শহর ও নগর
মাই হিরো ইজ ইউ  হলো ইন্টার-এজেন্সি স্ট্যান্ডিং কমিটি (আইএএসসি) রেফারেন্স গ্রুপ অন মেন্টাল হেলথ অ্যান্ড সাইকোসোশ্যাল সাপোর্ট ইন ইমার্জেন্সি সেটিংস (আইএএসসি এমএইচপিএসএস আরজি) কর্তৃক প্রকাশিত একটি শিশুদের গল্পের বই। এই বইয়ের লক্ষ্য হল কোভিড-১৯ সংক্রান্ত মানসিক চাপ এবং উদ্বেগ মোকাবেলায় ছোট বাচ্চাদের সহায়তা করা। বিশ্ব স্বাস্থ্য সংস্থা আনুষ্ঠানিকভাবে ৯ এপ্রিল, ২০২০ এ বইটি চালু করেছে। বইটি বিনামূল্যে পাওয়া যায় এবং এর অনলাইন সংস্করণ রয়েছে।   পটভূমি  প্রকল্পটি ১০৪টি দেশের বাবা-মা, পরিচর্যাকারী, শিক্ষক এবং শিশু ছাড়াও আইএএসসি এমএইচপিএসএস আরজি-এর সদস্য সংস্থাগুলির বৈশ্বিক, আঞ্চলিক এবং দেশ-ভিত্তিক বিশেষজ্ঞদের দ্বারা সমর্থিত ছিল। কোভিড-১৯ মহামারি চলাকালীন শিশুদের মানসিক স্বাস্থ্য এবং মনোসামাজিক চাহিদাগুলি মূল্যায়ন করতে আরবি, ইংরেজি, ইতালিয়, ফরাসি এবং স্প্যানিশ ভাষায় একটি বিশ্বব্যাপী সমীক্ষা বিতরণ করা হয়েছিল৷ সমীক্ষার ফলাফলগুলি ব্যবহার করে গল্পের মাধ্যমে সম্বোধন করা বিষয়গুলির একটি কাঠামো তৈরি করা হয়েছিল। বইটি কোভিড-১৯ দ্বারা প্রভাবিত বেশ কয়েকটি দেশের শিশুদের কাছে গল্প বলার মাধ্যমে শেয়ার করা হয়েছে। তারপরে গল্পটি পর্যালোচনা এবং হালনাগাদ করার জন্য শিশু, পিতামাতা এবং পরিচর্যাকারীদের কাছ থেকে প্রতিক্রিয়া নেওয়া হয়েছিল। বিশ্বব্যাপী ১,৭০০ জনেরও বেশি শিশু, পিতামাতা, পরিচর্যাকারী এবং শিক্ষকেরা কীভাবে কোভিড-১৯ মহামারি মোকাবেলা করছেন তা ব্যক্ত করে ইনপুট প্রদান করেছেন।   অনুবাদ এবং অভিযোজন  বর্তমানে ১৩৫টিরও বেশি ভাষায় বইটির অনুবাদ অনলাইনে প্রকাশিত আছে। https://interagencystandingcommittee.org/iasc-reference-group-mental-health-and-psychosocial-support-emergency-settings/my-hero-you এনজিও, আন্তর্জাতিক সংস্থা, বিশ্ববিদ্যালয় এবং সরকার বিভিন্ন ফরম্যাট এবং ভাষায় এর থেকে অনুপ্রাণিত অন্যান্য পণ্য তৈরি করেছে। গল্পের বইটি অডিও ফাইল, ইউটিউব মুভি, ব্রেইল ট্রান্সক্রিপ্ট, রেডিও সম্প্রচার এবং শিক্ষাগত উপকরণ হিসেবেও প্রকাশিত হয়েছে।   তথ্যসূত্র    বহিঃসংযোগ            বিষয়শ্রেণী:২০২০-এর শিশুদের বই বিষয়শ্রেণী:মানসিক স্বাস্থ্য সম্পর্কে বই বিষয়শ্রেণী:২০২০-এর অ-কল্পকাহিনী বই বিষয়শ্রেণী:কোভিড-১৯ বৈশ্বিক মহামারি সম্পর্কে বই
thumb শান্তিগিরি আশ্রম কেরলের তিরুবনন্তপুরম জেলার পথেনকোড়ে অবস্থিত। এই আশ্রমটি নবজ্যোতিশ্রী করুণাকর গুরু প্রতিষ্ঠা করেছেন। এই আশ্রমটি সামাজিক ও বিজ্ঞান গবেষণা প্রতিষ্ঠান  হিসেবে ভারত সরকার কর্তৃক স্বীকৃতি পেয়েছে।   লক্ষ্য নবজ্যোতিশ্রী করুণাকর গুরুর স্বপ্ন আধ্যাত্মিকতা, সামাজিকতা, অর্থনৈতিক উন্নতি ও কৃষ্টির মিশেলে তৈরি নবজীবন। এই আদর্শ বাস্তবায়নের লক্ষ্যে শান্তিগিরি আশ্রম কাজ করে যাচ্ছে।  অবস্থান পথেনকোড়ের মূল কেন্দ্র ছাড়াও আশ্রমেরও শাখা রয়েছে  ইদুক্কি জেলা, ত্রিশূর, কণ্ণুর প্রভৃতি জায়গায়।  এছাড়া নয়াদিল্লি ও ব্যাঙ্গালোরেও আশ্রমের শাখা প্রতিষ্ঠা হয়েছে।  কার্যক্রম  বিনামূল্যে খাদ্য বিতরণ গুরুর একটি লক্ষ্য ছিল দরিদ্রদের খাওয়ানো এবং এই ফলস্বরূপ আশ্রমটি তাদের বিভিন্ন কেন্দ্রে, সমস্ত দর্শনার্থী এবং বন্দীদের অন্নদান বা খাবার উপহার দেয়।  স্বাস্থ্যসেবা অথুরাসেবানাম অথবা অসুস্থদের যত্ন নেয়া একটি  সেবামূলক কার্যক্রম। আয়ুর্বেদ এবং সিদ্ধ রিচার্স সেন্টার, হাসপাতাল, অনসাইট-অফসাইট বিভিন্ন স্বাস্থ্যসেবা এবং সামাজিক গবেষণার মাধ্যমে আশ্রমটি এই কার্যক্রম পরিচালনা করে।   আত্মাবোধনম আশ্রমের জন্য গুরুর দৃষ্টিভঙ্গির একটি অংশ হ'ল আত্মাবোধনম বা আধ্যাত্মিক জাগরণ। জাগরণ দুটি স্তরে - যৌক্তিক এবং ট্রান্সসেন্ডেন্টাল; পূর্ববর্তীটি অজ্ঞতা দূরীকরণের দিকে মনোনিবেশ করে এবং পরবর্তীটি বাস্তবতার জ্ঞানকে কেন্দ্র করে ।  অর্থনৈতিক বিকাশ একটি পুনরুজ্জীবিত জীবনের দৃষ্টিভঙ্গির অংশ হিসাবে, আশ্রম অর্থনৈতিক বিকাশের দিকে দৃষ্টি নিবদ্ধ করে, মহিলাদের জন্য বাণিজ্য দক্ষতা এবং সহায়তার উপর জোর দিয়ে থাকে এবং কুটির শিল্প কার্যক্রমও তারা চালিয়ে থাকে।  তথ্যসূত্র  বিষয়শ্রেণী:আশ্রম বিষয়শ্রেণী:২০১০-এ প্রতিষ্ঠিত শিক্ষাপ্রতিষ্ঠান
{{তথ্যছক চলচ্চিত্র | নাম         = জয় মাম্মি দি  | চিত্র         = জয় মাম্মি দি চলচ্চিত্রের পোস্টার.jpg | চিত্রের_আকার = 220px | ক্যাপশন      = জয় মাম্মি দির পোস্টার | মূল নাম      = জয় মাম্মি দি  | পরিচালক     = নবজোৎ গুলাতি | প্রযোজক      =  | রচয়িতা       = নবজোৎ গুলাতি | চিত্রনাট্যকার   =  | কাহিনীকার    =  | ভিত্তি করে    =  | শ্রেষ্ঠাংশে      =  | বর্ণনাকারী     =  | সুরকার        = সঙ্গীত:অমর্ত্য ববো রহুততনিষ্ক বাগচীমীত ভ্রাতৃদ্বয়পরাগ ছাবড়াঋষি-সিদ্ধার্থগৌরব চ্যাটার্জিনেপথ্য সঙ্গীত:হিতেশ সোনিক | চিত্রগ্রাহক     = সংকেত শাহ | সম্পাদক      = দেব রাও যাদবচেতন সোলঙ্কি | স্টুডিও       = টি-সিরিজলাভ ফিল্মস | পরিবেশক     = যশ রাজ ফিল্মস | মুক্তি         =  | দৈর্ঘ্য         = ১০২ মিনিট | দেশ         =  ভারত | ভাষা         = হিন্দি | নির্মাণ ব্যয়     =  | আয়         = }}জয় মাম্মি দি' () ২০২০ সালে মুক্তিপ্রাপ্ত ভারতীয় হিন্দি ভাষার একটি প্রণয়ধর্মী হাস্যরসাত্মক চলচ্চিত্র, যেটি পরিচালনা করেছেন অভিষিক্ত নবজোৎ গুলাতি। এই চলচ্চিত্রের মূল ভূমিকায় অভিনয় করেছেন সানি সিং এবং সোনালি সেগল। এছাড়াও এই চলচ্চিত্রে সুপ্রিয়া পাঠক এবং পুনম ধিল্লোনের মতো অভিনয়শিল্পী অভিনয় করেছেন। এই চলচ্চিত্রটি টি-সিরিজ এবং লাভ ফিল্মস প্রযোজনা করেছে এবং যশ রাজ ফিল্মস পরিবেশন করেছে। এই চলচ্চিত্রটি নায়কদের মায়েদের মধ্যে বিরোধী গতিশীলতার গল্প এবং কীভাবে এটি তাদের এবং উভয় পরিবারের অন্যান্য সদস্যদের উপর প্রভাব ফেলছে তার ওপর ভিত্তি করে নির্মিত। এটি ২০২০ সালের ১৭ই জানুয়ারি তারিখে মুক্তি পেয়েছিল।  ২০১৫ সালে মুক্তিপ্রাপ্ত চলচ্চিত্র, পেয়ার কা পঞ্চনামা''র পর এই চলচ্চিত্রে সানি সিং এবং সোনালি সেগল একসাথে অভিনয় করেছে।  শ্রেষ্ঠাংশে  সানি সিং – পুনীত  সোনালি সেগল – সাঁঝ  সুপ্রিয়া পাঠক – লালী  পুনম ধিল্লোন – পিঙ্কি  বীর রাজবন্ত সিং – বিনীত  শিবানী সায়নী   শরৎ সাক্সেনা  টিনা ভাটিয়া – তেজী  নেহা কক্কড় (ল্যাম্বোরগিনি গানে বিশেষ উপস্থিতি)  জসসী গিল (ল্যাম্বোরগিনি গানে বিশেষ উপস্থিতি)  নুসরত ভরুচা-যুবতী লালি খান্না  তথ্যসূত্র  বহিঃসংযোগ    বলিউড হাঙ্গামায় জয় মাম্মি দি  বিষয়শ্রেণী:টি-সিরিজের চলচ্চিত্র বিষয়শ্রেণী:যশ রাজ ফিল্মস পরিবেশিত চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র
thumb|হাজমোলার পাত্র thumb|হাজমোলা খাদ্য-চাকতি  হাজমোলা হল এক ধরনের পাচক খাদ্য-চাকতি যা ভারতে ডাবর এবং পাকিস্তানে হিলাল কোম্পানী শিল্পজাত করে থাকে৷ এটি একপ্রকার ঐতিহ্যগত আয়ুর্বেদ ঔষধি দ্বারা প্রস্তুত করা হয় এবং মনে করা হয় যে এটি বদহজম নিয়ন্ত্রণ, পরিপাকের আরাম এবং অপান নিয়ন্ত্রণ কর‍তে সাহায্য করে৷ হাজমোলা ছয় রকমের স্বাদে পাওয়া যায়। সেগুলি হলো লেবু, তেঁতুল, পুদিনা, পেয়ারা, কোলা এবং আনারদানা বা বেদানা৷ এই খাদ্য-চাকতিগুলো বোতলের আকৃতিতে বাক্সবন্দি এবং বাজারে ছাড়া হয়৷ এটি এছাড়াও গোল মরিচ এবং লবণের স্বাদে গঠিত৷  এটির প্রধান উপকরণ হলো:  কালিমির্চ (গোল মরিচ) - গ্যাস্ট্রো-অন্ত্রীয় উত্তেজক  পিপ্পালি (লঙ্কা)  মিছরি রূপে হাজমোলা ক্যান্ডি হল ছোট মিষ্টি যা প্রকৃতপক্ষে হাজমোলা খাদ্য-চাকতির মতই কাজ করে৷ এটি কয়েকটি স্বাদে পাওয়া যায় যার মধ্যে রয়েছে আল্বালি আম এবং চুলবুলি ইমলি৷ এছাড়াও এটি ভারতের শিশুদের মাঝে অনেক জনপ্রিয়৷ এই পণ্যটি আবার নেপাল, যুক্তরাষ্ট্র এবং অস্ট্রেলিয়ার কিছু ভারতীয় সুপারমার্কেটে বিক্রি হয়৷ আবার কানাডার কিছু ভারতীয় দোকানেও এটি পাওয়া যায়৷  বহিরাগত সূত্র    বিষয়শ্রেণী:আয়ুর্বেদিক ওষুধ